b"\n_START_ARTICLE_\nGe\xc3\xb2rgiques\n_START_SECTION_\nLlibre I\n_START_PARAGRAPH_\nDespr\xc3\xa9s d'una breu exposici\xc3\xb3, el poeta invoca a les divinitats protectores de l'agricultura, i a August com a una d'elles, i seguidament entra en la mat\xc3\xa8ria del llibre, el qual divideix en sis parts: la primera tracta de la naturalesa de les terres i dels m\xc3\xa8todes de cultiu; la segona, de l'origen de l'agricultura; la tercera, dels instruments de conreu; la quarta del temps propici per a les feines del camp; la cinquena, dels pron\xc3\xb2stics que poden treure els camperols de l'aspecte dels astres; i la sisena cont\xc3\xa9 una admirable digressi\xc3\xb3 sobre els prodigis que seguiren a la mort de C\xc3\xa8sar. Conclou amb un ep\xc3\xadleg, en el que implora per a Octavi i el poble rom\xc3\xa0 el favor dels d\xc3\xa9us.\n_START_SECTION_\nLlibre II\n_START_PARAGRAPH_\nAquest llibre est\xc3\xa0 dividit en set parts, dels quals l'objectiu principal \xc3\xa9s ensenyar com es planten i crien els arbres: en la primera parla de les diverses maneres de produir-les; en la segona, de les diferents esp\xc3\xa8cies i les seves exig\xc3\xa8ncies; en la tercera, dels llocs m\xc3\xa9s propicis per a cadascuna d'elles, fent en aquesta ocasi\xc3\xb3 un magn\xc3\xadfic elogi a It\xc3\xa0lia; en la quarta, parla de l'art de con\xc3\xa8ixer la natura dels terrenys; en la cinquena del cultiu de la vinya; en la sisena, de l'olivera i d'altres fruiters; finalment la setena elogia la vida al camp.\n_START_SECTION_\nLlibre III\n_START_PARAGRAPH_\nEl tercer llibre comen\xc3\xa7a amb una elegant invocaci\xc3\xb3 als d\xc3\xa9us protectors de la ramaderia, a on el poeta de nou alaba a Octavi i recorda que escriu per a Mecenes. A continuaci\xc3\xb3 s'expliquen les maneres de la cria de bestiar, dividint l'argument en quatre parts: primerament, la cria de toros i cavalls; en segon lloc de les ovelles i cabres; a continuaci\xc3\xb3 dels g\xc3\xb3ssos, i finalment de les plagues que ataquen als animals, acabant amb la descripci\xc3\xb3 d'una terrible pesta.\n_START_SECTION_\nLlibre IV\n_START_PARAGRAPH_\nAquest llibre tracta \xc3\xbanicament de la cr\xc3\xada de les abelles, de les seves costums i de la manera de viure en meravellosa societat, de les guerres i les malalties que pateixen, i finalment, de les t\xc3\xa8cniques per salvar eixams, ocasi\xc3\xb3 en la qual el poeta enlla\xc3\xa7a amb la faula d'Aristeu, passant despr\xc3\xa9s als amors i tr\xc3\xa0gic final d'Orfeu i Eur\xc3\xaddice."